Single sided uglydoll floor standing display - fully stocked! uglydoll - classicNow: �300.50Skylanders - giants figures - buy one get one half price promo skylanders figuresNow: �95.55Was: �127.40Save: �31.85Webkinz - deal of the week - free stock! webkinzNow: �45.50Was: �52.36Save: �6.86 JY LEES NOU Agt aktiwiteite om met kinders te doen
Dit is vakansietyd en die kinders is verveeld by die huis. Hier is agt aktiwiteite wat jy met die kinders kan doen met goed wat sommer in jou huis rondlê.
Dit is vakansietyd en die kinders is verveeld by die huis. Jy wil nie ry en goed vir die kinders gaan koop om te doen nie, want om dít elke dag te doen, kan ’n duur stokperdjie raak. Hier is agt aktiwiteite wat jy met die kinders kan doen met goed wat sommer in jou huis rondlê.
Om die hemp te kleur kry kleursel en meng dit met louwarm water. Laat lê die hemp sowat 20 minute in die kleursel. Ná die 20 minute, sit die hemp in ’n plastieksak sodat die kleursel in die materiaal kan intrek. Los dit vier tot ses uur. Wanneer die vier tot ses uur verby is, trek handskoene aan, haal die rekkies af en spoel die kleursel met koue water uit. Gooi die hemp in die wasmasjien en was dit met koue water. Moenie ander kleure terselfdertyd was nie. Nadat die hemp klaar gewas is, maak dit droog in ’n tuimeldroër of hang dit aan die wasgoedlyn. Wanneer dit droog is, trek hom aan!
Maak horingkies van Rice Krispies:
Meng ses koppies Rice Krispies en een blik Caramel Treat. Maak ’n bolletjie met die mengsel en sit dit op ’n roomyshoringkie.
Vat enige soort blik wat jou ma wil weggooi, soos ’n koffieblik of ’n ertjiesblikkie. Maak dit vol water en vries dit. Wanneer die water geys is, sit die blik op ’n handdoek. Vat ’n hamer en ’n spyker en kap gate in die blik. Die gate kan in patrone wees. Laat die water smelt, gooi sand onder in die blik en druk ’n kers in die sand. Daar het jy ’n blik lantern!
Maak ’n Kerskaartjie met gesmelte kryt:
Besluit op watter kleur kryt jy gaan gebruik en trek die kryte se buitenste papier af. Sit die karton waarmee jy die kaartjie wil maak, op ’n plat oppervlak neer. Maak die kryt skerp met ’n skerpmaker en laat die skaafsels op die karton val. Wanneer jy genoeg skaafsels het om jou karton mee vol te maak, sit waspapier oor. Stryk met ’n strykyster, wat op lae hitte gestel is, oor die waspapier tot die kryt smelt. Vou die karton dubbel en jy het ’n kaartjie of knip ’n vorm uit die karton en skryf jou kersboodskap op die agterkant.